آذربایجان سلاحلی قوهلرینین کوماندانلیغی طرفیندن الده اولونان دقیق معلوماتا اساساً، ارمنیستان حربی بیرلشمهلری نؤوبتی دفعه تخریبات تؤرتمک مقصدیله دؤیوشه حاضرلیق وضعیتینه گتیریلیب.
مدافعه ناظیرلییندن آخار. آذ-آ وئریلهن معلوماتا گؤره، ارمنیستان طرفیندن مقصدیؤنلو شکیلده یئنیدن پلانلاشدیریلان تخریباتین قارشیسینین و آلخانلی کندینده هلاک اولان دینج ساکینلرین قیصاصینین آلینماسی اوچون ایولون ۷-ده آذربایجان سلاحلی قوهلری ارمنیستان اوردوسونون دؤیوشه حاضرلیق وضعیتینه گتیریلن قوهلرینه، خصوصیله ده تابورون مدافعه رایونوندا یئرلشن سئچیلمیش هدفلرینه دقیق آتش ضربهلری ووروب.
"جبههنین فضولی-خوجاوند ایستیقامتیندهکی قوشونلاریمیزین حیاتا کئچیردیی بو فعالیت نتیجهسینده، ایلکین معلوماتا گؤره، دوشمهنین تابور مرکزینه داخیل اولان بؤلمهلرین خیلی جانلی قوهسی محو ائدیلیب، بیر نئچه دؤیوش تکنیکاسی تمامیله سیرادان چیخاریلیب و دیگر حربی اینفراستروکتور اوبیکتلری داغیدیلاراق برپا اولونماز وضعیته سالینیب.
دینج اهالییه و شخصی هئیته قارشی دوشمنین ایستهنیلن فعالیتینین قارشیسینی درحال آلماق و اونون آتش نقطهلرینه جواب ضربهلری ائندیرمک مقصدیله قوشون نؤعلری و قیسملری دؤیوش تطبیقی اوچون حاضر وضعیته گتیریلیب"، - ناظرلیکدن بیلدیریلیب.
حاضردا بوتون جبهه بویو عملیات شرایطی آذربایجان سلاحلی قوهلرینین تام نظارتی آلتیندادیر.
azb_Arab azb_Arab azb_Arab azb_Arab azb_Arab